Dacă mergi la magazin să cumperi lapte,
există un număr amețitor de produse dintre care poți alege.
Există lapte de la animale dar și produse pe bază de plante.
Ca să transformi o plantă în ceva asemănător cu laptele,
aceasta trebuie înmuiată, stoarsă, clătită și prelucrată într-o pastă groasă,
ori uscată și prelucrată în făină.
Pastei sau făinii din plantă i se adaugă vitamine și minerale,
arome, apoi e diluată cu apă.
Rezultatul este mulțimea de opțiuni
care arată multe dintre beneficiile laptelui de animale.
Care lapte este cel mai bun pentru tine?
Să vedem câteva dintre cele mai populare:
de animale, migdale, soia sau ovăz?
Un pahar de 250 ml lapte de vacă conține 8 grame de proteine,
12 grame de carbohidrați și între 2-8 grame de grăsimi,
depinde dacă e degresat, cu o cantitate redusă de grăsimi sau integral.
Înseamnă aproximativ 15% din necesarul zilnic de proteine al unui adult,
aproximativ 10% din carbohidrați și între 2-15% din grăsimi.
Majoritatea tipurilor de lapte vegetal au mai puțini carbohidrați.
Au și mai puține grăsimi, dar mai multe „grăsimi bune”.
Între timp, nutrienții sănătoși, vitamina D și calciul din lapte,
nu apar în mod natural în laptele vegetal.
Uitându-ne mai atent la laptele vegetal,
atât cel de migdale cât și cel de ovăz sunt sărace în proteine.
Pe când laptele de migdale are cei mai puțini nutrienți,
laptele de ovăz conține mult beta-glucan, un tip de fibră sănătoasă.
Acesta conține mulți carbohidrați față de alte tipuri de lapte vegetal -
uneori la fel de mulți ca laptele de vacă.
Între timp, laptele de soia, are la fel de multe proteine ca cel de vacă
și este o sursă excelentă de potasiu.
Soia conține izoflavone,
despre care se credea că ar putea duce la dereglări hormonale,
imitând funcția estrogenului.
Dar, în esență, laptele de soia conține puține izoflavone,
care au un efect mai slab în corpul nostru decât estrogenul.
În funcție de circumstanțele individuale,
unul dintre aceste tipuri de lapte poate fi câștigător:
dacă ești intolerant la lactoză, alegi laptele vegetal,
dar dacă ești alergic la nuci, laptele de migdale e exclus.
Pentru persoanele care nu au acces la o dietă bogată și variată,
laptele animal poate fi cea mai eficientă cale de a obține acești nutrienți.
Dar pe lângă faptul că nu sunt egale, oricare din aceste patru tipuri de lapte
este destul de nutritiv ca să facă parte dintr-o dietă echilibrată.
De aceea, pentru mulți oameni, laptele care e cel mai bun pentru tine
este de fapt laptele cel mai bun pentru planetă.
Care folosește cele mai puține resurse și produce cea mai puțină poluare?
E nevoie de cel puțin 4 kilometri pătrați pentru a obține un pahar de lapte de vacă,
folosirea terenului care duce la defrișare și la distrugere de habitat.
Majoritatea sunt terenuri pentru vaci, iar pe câteva se plantează hrana lor.
Multe vaci mănâncă soia și ovăz.
E nevoie de mai puțin teren să cultivi ovăz și soia pentru lapte
decât pentru a hrăni o vacă -
doar un sfert de kilometru pătrat per pahar.
Laptele de migdale folosește aceeași suprafață de teren.
Dar și unde e terenul contează -
fermele producătoare de soia sunt un factor major al defrișării,
în timp ce fermele producătoare de ovăz și migdale nu sunt.
Pentru a produce lapte se folosește apa la fiecare pas,
dar la nivel de fermă apar diferențe mari.
Laptele animal folosește cea mai multă apă, în jur de 120 de litri per pahar,
mai mult pentru spălarea vacilor și pentru cultivarea hranei lor.
Migdalele sunt pe locul doi, cu mai mult de 70 de litri de apă per pahar.
Majoritatea apei e folosită pentru creșterea migdalilor,
care trebuie udați mulți ani înainte să înceapă să producă migdale.
Arborii trebuie udați constant, altfel mor,
în timp ce alte recolte pot fi lăsate îngrijite și totuși dau rod mai târziu.
Toate fiind spuse, soia și ovăzul au nevoie de mai puțină apă să crească:
doar în jur de 5-10 de litri per pahar de lapte.
Producerea laptelui generează niște emisii de gaz de seră -
în jur de 0,1-0,2 kg per pahar în cazul laptelui vegetal.
Dar în cazul laptelui de origine animală, și vacile produc emisii,
râgâind și trăgând vânturi cantități mari de gaz metan.
La urma urmei, fiecare pahar de lapte
emite jumătate de kilogram de emisii de gaze cu efect seră.
Deci în funcție de nevoile tale dietetice,
oricare dintre aceste tipuri de lapte ți se poate potrivi,
dar pentru sănătatea planetei nostre cel mai bun e laptele vegetal,
mai ales cel de ovăz sau de soia.